Supplicat humiliter sanctitati vestre devotus illius orator Wolffgangus Nunchmaet, clericus Viennensis ac magister in artibus, quatenus sibi specialem gratiam facientes preposituram ecclesie Aboensis, que inibi dignitas et forsan post pontificalem major existit et cujus fructus sex marcharum argenti puri secundum communem extimationem valorem annuum non excedunt, per obitum quondam Henrici Wone (= Wenne), ipsius ecclesie prepositi dum viveret, extra Romanam curiam defuncti, vacantem, sive ut premittitur sive alias quovis modo aut ex alterius cujuscumque persona seu per liberam dicti Henrici vel alicujus alterius resignationem de illa in Romana curia vel extra eam etiam coram notario publico et testibus sponte factam, aut constitutionem Execrabilis vel c. De multa seu assecutionem etc. vacet, etiam si devolutis affectibus specialiter vel alias ex quavis causa etiam dispositione exprimenda generaliter reservatis litigiosis, cujus litis status etc. ac curata etiam jurisdictionalis et electiva forsan existat, eidem Wolffgaugo conferre et de illa etiam providere seu providere mandare dignemini de gratia speciali, non obstantibus constitutionibus et ordinationibus apostolicis eidem ecclesie et illius capitulo per sedem apostolicam forsan concessis, confirmatis et innovatis, quibus latissime extendendo derogare placeat, ceterisque contrariis quibuscumque cum clausulis oportunis et consuetis. Fiat ut petitur. Et cum absolutione a censuris ad effectum presentium; et quod obstantie oratoris verusque et ultimus dicte prepositure vacationis modus, etiam si ex eo quevis generalis reservatio etiam in corpore juris clausa, preter quam per obitum apud sedem resultet, habeantur pro expressis, seu in totum vel in partem exprimi possint; et cum clausula quacumque generalem reservationem importante ex quavis etiam dispositione exprimenda cum gratificatione, quatenus illi locus sit latissime extendendo, ac derogatione clausule de verisimili notitia obitus, quatenus opus sit, et cum derogatione statutorum ac privilegiorum quoque indultorum …. et aliorum contrariorum quorumcumque latissime extendendo, quod non obstent sed omnino tollantur, et quatenus esset in partibus vel alibi inter quoscumque litigiosa tunc in forma surrogationis si neutri, si nulli, si alteri, vel prout oratori utilius fuerit, ita quod status litis etiam cause seu causarum hujusmodi ac nomina et cognomina judicis et collitigantium habeantur pro expressis seu exprimi possint in totum seu partem; et quod premissorum omnium et singulorum ac circa ea necessariorum etiam fructuum augendo vel minuendo usque ad verum valorem …… verior et major expressio fieri possit in litteris. Fiat I. Datum Malliani Portuensis dioecesis quartodecimo kalendas iunii anno secundo.